Xbox

Suht obsoliitti alusta, jonka pääpointti taitaa olla yleisesti parhaat versiot useista sukupolven multi platform -peleistä. Edellä mainittujen yleisen laadun huomioon ottaen ei siis mitään järin säväyttävää kamaa. Konsolin ja ohjainten köntysmäisyys on huvittavaa, mutta niiden toimivuus hyvää. Silti se, että tämäkin myi Gamecubea paremmin, on sekä naurettavaa että itkettävää.
* Fatal Frame - Special Edition: Perustuen tosielämän satuihin! Ihan toimiva ja kekseliäs, mutta suht huonosti vanhentunut sarjan alkulähde. Hajottavin arkaaisuuksista on kirjaimellisesti oksettava kamera, joka on sekä ylistaattinen että pomppii musiikkivideomaisesti jatkuvasti puolelta toiselle. Myös tekstityksen puuttuminen imee ja vihollisaaveet ovat vanhojen kauhuleffojen tapaan kökköydessään enemmänkin huvittavia kuin pelottavia. Tekelettä varmaan jaksaisi paremmin, jos ei olisi pelannut uudempia osia.
* Fusion Frenzy: Genrenkin alhaisilla standardeilla kökkö ja epäviihdyttävä minipelikokoelma, jonka turnausmuotoinen pääpelimoodi ei toimi sitäkään vähää.
* Whacked: Estetiikaltaan myötähävettävä ja pelattavuudeltaan huono kolmannen persoonan mätistyssekamelska.